CELEX: 62016TB0877
Language: ro
Date: 2017-05-18 00:00:00
Title: Cauza T-877/16: Ordonanța Tribunalului din 18 mai 2017 – Verschuur/Comisia [„Acțiune în anulare — Acces la documente — Regulamentul (CE) nr. 1049/2001 — Document privind procedura administrativă referitoare la ajutorul SA.38374 (2014/C ex 2014/NN) pus în aplicare de Țările de Jos în favoarea Starbucks — Refuzul accesului — Acțiune vădit nefondată”]

31.7.2017   
            
            
               RO
            
            
               Jurnalul Oficial al Uniunii Europene
            
            
               C 249/29
            
         Ordonanța Tribunalului din 18 mai 2017 – Verschuur/Comisia
   (Cauza T-877/16) (1)
   
   ([„Acțiune în anulare - Acces la documente - Regulamentul (CE) nr. 1049/2001 - Document privind procedura administrativă referitoare la ajutorul SA.38374 (2014/C ex 2014/NN) pus în aplicare de Țările de Jos în favoarea Starbucks - Refuzul accesului - Acțiune vădit nefondată”])
   (2017/C 249/44)
   Limba de procedură: engleza
   
      Părțile
   
   
      Reclamant: Steven Verschuur (Baarn, Țările de Jos) (reprezentant: P. Kreijger, avocat)
   
      Pârâtă: Comisia Europeană (reprezentanți: J. Baquero Cruz, A. Buchet și F. Clotuche-Duvieusart, agenți)
   
      Obiectul
   
   Cerere întemeiată pe articolul 263 TFUE prin care se urmărește anularea deciziei C (2016) 6455 final a Comisiei din 3 octombrie 2016 de respingere a cererii reclamantului de confirmare a accesului la documente în temeiul Regulamentului (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO 2001, L 145, p. 43, Ediție specială, 01/vol. 3, p. 76).
   
      Dispozitivul
   
   
               1)
            
            
               Respinge acțiunea.
            
         
               2)
            
            
               Obligă pe domnul Steven Verschuur să suporte propriile cheltuieli de judecată.
            
         
      (1)  JO C 53, 20.2.2017.